ร้านเล็กๆ เข้าไปทางวัดปชานาถ ตรงแยกจะเห็นป้ายเล็กๆชื่อสมควรข้าวต้มปลาค่ะ ร้านมีทั้งข้าวต้มปลาและอาหารทะเลลายเมนูมาก ที่สำคัญให้เยอะ ราคาถูก รสชาดดีค่ะ

เคยมากับเพื่อนหลายปีแล้ว จนลืมไปว่ามีร้านนี้ด้วยเพราะนานมากค่ะ วันนี้นึกขึ้นได้เลยแวะมาอีกครั้ง ร้านเป็นร้านเล็กๆ ลูกค้าส่วนใหญ่เป็นลูกค้าประจำ มาสังสรรค์ ดื่มเหล้า ส่วนเราแวะทานอะไรก่อนกลับบ้าน

สั่งมาแค่ 2 เมนู ข้าวเปล่า 1 จานแต่อิ่มมากเลย ข้าว 10฿ จานใหญ่และนุ่มด้วยค่ะ

จานแรกเป็นปลาหมึกผัดไข่เค็ม 150฿ ปลาหมึกสดตัวใหญ่กลางๆ กำลังดี ผัดมากับไข่เค็ม หอมใหญ่ และมีเม็ดมะม่วงหิมพานต์มานิดหน่อย จานนี้เค็มๆ หวานๆ ถ้าลดหวานลงอีกนิดเราว่าจะอร่อยกว่านี้ ให้ 3.5/5 ค่ะ

อีกชามสั่งต้มยำเนื้อปลา 100฿ ถูกมากปลาสด ไม่คาว รสชาดเผ็ดจัดพอดีค่ะ มาสอบถามตอนหลังว่าเป็นปลาสาก อร่อย ให้เยอะจนตกใจ จานนี้ให้ 4/5 ค่ะ

มีเมนูเยอะมาก คราวหลังจะลองอย่างอื่นบ้างค่ะ